EkBass/fiwiki-20250220-pages-articles huggingface dataset:
Penelope Knatchbull

Penelope ”Penny” Meredith Mary Knatchbull (o.s. Eastwood, s. 16. huhtikuuta 1953 Lontoo) on brittiläinen aristokraatti, nykyiseltä arvonimeltään Mountbattenin kreivitär (). Hänen aviopuolisonsa, Mountbattenin jaarli Norton Knatchbull on lordi Louis Mountbattenin lapsenlapsi ja kuningas Charles III:n pikkuserkku. Penelope ja Norton Knatchbull menivät naimisiin lokakuussa 1979. He saivat 1980-luvulla kolme lasta, joista nuorimmainen menehtyi syöpään 5-vuotiaana. Lapsensa kuoleman jälkeen Penelope Knatchbull ystävystyi prinssi Philipin ja kuningatar Elisabet II:n kanssa. Hän ja Philip harjoittivat yhdessä valjakkoajoa, ja heistä tuli hyvin läheisiä. Kreivitär oli yksi harvoista ei-kuninkaallisista kutsuvieraista Philipin hautajaisissa, jotka järjestettiin koronaviruspandemian aikaan keväällä 2021. == Populaarikulttuurissa == Netflix-sarja The Crownin viidennellä tuotantokaudella (2022) nähdään kuvaus Penny Knatchbullin (Natascha McElhone) ja prinssi Philipin (Jonathan Pryce) välisestä ystävyydestä. == Lähteet == Luokka:Brittiläiset aateliset Luokka:Vuonna 1953 syntyneet Luokka:Elävät henkilöt
Mary Roos

Mary Roos (oik. Rosemarie Schwab, s. 9. tammikuuta 1949 Bingen am Rhein) on saksalainen laulaja. Roos levytti ensimmäisen kappaleensa "Ja die Dicken sind ja so gemütlich" yhdeksänvuotiaana nimellä Die kleine Rosemarie. Roos julkaisi debyyttialbuminsa "Die kleine Stadt will schlafen gehen" vuonna 1968. Suurempaa suosiota Roos saavutti kuitenkin vasta vuonna 1970 kappaleella "Arizona Man", joka ylsi Saksan singlelistalla yhdeksännelle sijalle. Roos edusti Saksaa Eurovision laulukilpailussa 1972 kappaleella "Nur die Liebe läßt uns leben" ja sijoittui kolmanneksi. Roos edusti Saksaa Eurovision laulukilpailussa uudestaan vuonna 1984 kappaleella "Aufrecht geh'n" ja sijoittui 13:nneksi 19 kilpailijan joukosta. ==Yksityiselämä== Roos oli naimisissa managerinsa Pierre Scardinin kanssa vuosina 1969–1977. Roos oli vuosina 1981–1989 naimisissa muusikko Werner Böhmin kanssa. Heillä on vuonna 1986 syntynyt poika. ==Osallistumiset Saksan euroviisukarsintoihin== Vuosi Kappale Sijoitus 1970 "Bei jedem Kuß" 2. 1972 "Nur die Liebe läßt uns leben" 1. 1975 "Eine Liebe ist wie ein Lied" 3. 1982 "Lady" (duetto David Hanselmannin kanssa) 6. 1984 "Aufrecht geh'n" 1. ==Diskografia== ===Albumit=== *Die Kleine Stadt Will Schlafen Geh’n (1968) *Golden Love (1969) *Die Schönsten Deutschen Märchen Gesungen von Mary Roos (1969) *Mary Roos (1970) *Mary Roos (1972) *Woraus Meine Lieder Sind (1972) *Eine Hand Voll Glück (1972) *Lieber John (1973) *Es Waren Zwei Königskinder (1973) *Mary Roos (1973) *Mary Roos (1976) *Ich Bin Mary (1977) *Die Schönsten Märchen Der Gebrüder Grimm Gesungen Von Mary Roos (1978) *Maryland (1978) *Lieder Für Alle (1979) *Was Ich Fühle (1981) *Keine Träne Tut Mir Leid (1985) *Leben Spür'n (1987) *Alles Was Ich Will (1992) *Mehr Als Ein Gefühl (1995) *Rücksicht (1997) *Mittendrin (1999) *Roosige Zeiten (2001) *Achterbahn (2003) *Leben (2005) *Hautnah (2007) *Gezeiten (2009) *Bis Hierhin... Und Weiter (2011) *Denk Was Du Willst (2013) *Bilder Meines Lebens (2015) *Ab Jetzt Nur Noch Zugaben! (2017) *Abenteuer Unvernunft (2018) ==Lähteet== * ===Viitteet=== Luokka:Saksalaiset laulajat Luokka:Saksan euroviisuedustajat Luokka:Vuoden 1972 euroviisuedustajat Luokka:Vuoden 1984 euroviisuedustajat Luokka:Vuonna 1949 syntyneet Luokka:Elävät henkilöt
Brønshøj

Brønshøj on Kööpenhaminan kaupunginosa. Se sijaitsee Brønshøj-Husumin tilastoalueella. Brønshøjissä oli 1600-luvulla kahdeksan maatilaa. Kylä liitettiin Kööpenhaminaan vuonna 1900, ja siellä on nykyisin tiheässä omakoti- ja kerrostaloja. Kylän historia näkyy romaanista tyyliä edustavassa kirkossa ja ratsastuskoulun rakennuksissa. Brønshøjissa oli vuonna 2022 noin kymmenentuhatta asukasta. ==Lähteet== Luokka:Kööpenhaminan kaupunginosat
Akasaka

Akasaka voi tarkoittaa: * Akasaka, Tokion kaupunginosa Minaton erillisalueella * Akasaka-ku, Tokion entinen suuralue * Akasaka, Japanin Okayaman prefektuurin entinen maaseutukaupunki * Akasakan piirikunta, Japanin Okayaman prefektuurin entinen piirikunta * Chihaya-Akasaka, Japanin kyläkunta Osakan prefektuurissa * Akasaka-juku, Nakasendō-tien historiallinen postiasema * Akasaka-juku, Tōkaidō-tien historiallinen postiasema
Sati (buddhalaisuus)

Sati ( paliksi , sanskritiksi smṛti ) on tärkeä buddhalaisuuden henkinen käytäntö, joka sisältää tietoisuustaidon, tietoisuuden ja muistamisen. Sati on tietoisuutta, kykyä muistaa, hallita toimia ja sovittaa ne aikaisempien kokemusten kanssa. Yleisesti ottaen sati on buddhalainen käytäntö havaita kaikki, mitä harjoittaja tekee ja kohtaa. == Käsite == Paalinkielinen termi sati ja sanskritin kielellä smṛti ovat "muistaminen" tai "muisti", joka tarkoittaa muistaa, muistaa, pitää mielessä, pitää mielessä opetukset. Kääntäjän TW Rhys Davidsin selityksen mukaan sati tarkoittaa kirjaimellisesti "muistia", mutta koska tämä termi toistetaan paalin kaanonissa aina lauseena sato sampajâno (tietoinen ja ajattelevainen ), se ilmaisee mielen toimintaa, jakamatonta huomiota ja jatkuvaa läsnäoloa. Davids TR (1881). Buddhist Suttas. Clarendon Press. p. 145. OCLC 13247398. Satipatthana Suttan mukaan sati tarkoittaa todellisuustietoisuuden kehittämistä, joten aisteja tulee pitää väliaikaisina ja suhteellisena. Sharf, Robert (2014). "Mindfulness and Mindlessness in Early Chan" (PDF). Philosophy East and West. 64 (4): 933–964. === Tietoisuustaito === Englanninkielinen termi mindfulness esiintyy ensimmäistä kertaa TW Rhys Davidsin käännöksissä, jotka julkaistiin vuonna 1881. T. W. Rhys Davids, tr., 1881, Buddhist Suttas, Clarendon Press, p. 107. Thích Nhất Hạnh teki tämän käsitteen suosituksi nykypäivän länsimaissa . Thích Nhất Hạnh. The Miracle of Mindfulness, Rider Books, 1991, ISBN 978-0-7126-4787-8 "Buddhist monk who brought mindfulness to West dies in Vietnam". France24. Agence France-Presse. January 22, 2022. Bryant, Miranda (January 22, 2022). "From MLK to Silicon Valley, how the world fell for 'father of mindfulness'". The Guardian. Fitzpatrick, Aidyn (January 24, 2019). "The Father of Mindfulness Awaits the End of This Life". Time. == Käytäntö == Sati varauksettomana tietoisuustaitona tai tietoisuutena on tärkeä itsetutkiskelupohjaisissa henkisissä tekniikoissa, kuten satipatthanassa ja anapanasatissa . == Katso myös == * Tietoisuustaito * Vipassana == Viitteet == Luokka:Buddhalainen meditaatio
David Rizzio

David(e) Rizzio eli Riccio (n. 1533Riccio, David Dictionary of National Biography, 1885–1900 Piemonte – 9. maaliskuuta 1566) oli italialainen hovimies ja Skotlannin hallitsijan Maria Stuartin uskottu. Hän tuli vuonna 1561 erään lähetystön mukana Skotlantiin ja herätti kauniilla lauluäänellään ja soittotaidollaan kuningattaren huomion. Rizzio oli myös hyvin kielitaitoinen ja osasi erinomaisesti ranskaa, joka oli kuningattaren mieluiten käyttämä kieli. Rizziosta tuli vuonna 1564 kuningattaren kirjuri ranskankielistä kirjeenvaihtoa varten, ja sen ansiosta hän pääsi tämän suosioon. Kuningattaren puoliso Henry Stuart Darnley epäili puolisonsa uskollisuutta ja kadehti Rizzion vaikutusvaltaa. Hän solmi salaliiton eräiden ylimysten kanssa Rizzion henkeä vastaan, ja Rizzio surmattiin 9. päivänä maaliskuuta vuonna 1566 kuningattaren ja Darnleyn nähden Holyroodin palatsissa. Joukko aseistautuneita miehiä raastoi Riccion kuningattaren illallispöydästä ja lävisti hänet viereisessä huoneessa tikareilla.Riccio eli Rizzio, Davide. Tietosanakirja osa 8, palsta 3. Tietosanakirja-osakeyhtiö 1916 ==Lähteet == ==Aiheesta muualla== Luokka:Italialaiset henkirikosten uhrit Luokka:1530-luvulla syntyneet Luokka:Vuonna 1566 kuolleet
Jørgen Strand Larsen

Jørgen Strand Larsen (s. 6. helmikuuta 2000) on norjalainen jalkapalloilija, pelipaikaltaan hyökkääjä. Hän on pituudeltaan 193-senttimetrinen. Hän on ulkomaille lähdettyään edustanut Italiassa AC Milanin junioreita sekä pääsarjatasolla Alankomaissa Groningenia kausina 2020–2022 ja Espanjassa Celta Vigoa syyskuusta 2022 alkaen. Kauden 2024–2025 hän pelaa lainasopimuksella Englannissa Wolverhampton Wanderersissa. Hän teki Groningenissa 66 Eredivisien ottelussa 24 maalia. Celtassa hän on pelannut 69 Primera Divisiónin ottelua ja viimeistellyt 17 maalia. Wolverhamptonissa pelaamissaan 11 Englannin Valioliigan ottelussa hän on tehnyt neljä maalia. Strand Larsen pelasi useissa Norjan nuorisomaajoukkueissa muun muassa alle 17-vuotiaiden EM-kilpailuissa 2017 ja alle 19-vuotiaiden EM-kilpailuissa 2019. Hän pelasi Norjan A-maajoukkueessa ensimmäisen kerran marraskuussa 2020 Kansojen liigan ottelussa Itävaltaa vastaan. Hän on 15. marraskuuta 2024 mennessä pelannut 18 A-maaottelua, joissa hän on ollut seitsemän kertaa avauskokoonpanossa. Hän on tehnyt kolme maalia, joista ensimmäisen ystävyysottelussa Jordaniaa vastaan syyskuussa 2023. == Lähteet == Luokka:Norjalaiset jalkapalloilijat Luokka:Vuonna 2000 syntyneet Luokka:Elävät henkilöt
Örnsköldsviks Allehanda

Örnsköldsviks Allehanda (lyh. ÖA; 1894–1901 Örnsköldsviks Nyheter) on ruotsalainen vuonna 1894 perustettu sanomalehti, jonka kotikunta on Örnsköldsvik. Se ilmestyy paperisena maanantaista perjantaihin, lauantaisin ja sunnuntaisin vain sähköisenä. Lehti kuuluu Bonnier-konserniin. ==Lähteet== ==Aiheesta muualla== * Lehden verkkosivut Luokka:Ruotsalaiset sanomalehdet Luokka:Bonnier Luokka:Örnsköldsvikin kunta
Evangelisk Luthersk Mission – Bibeltrogna Vänner

Evankelis-luterilainen lähetys – Raamattu-uskolliset ystävät (), ELM vuoteen 2005 asti Missionssällskapet Bibeltrogna Vänner on ruotsalainen sisä- ja ulkolähetysjärjestö, jonka alkuperä on 1800-luvulla Ruotsin kirkon sisällä vaikuttaneessa herätysliikkeessä. Järjestö syntyi vuonna 1909 Axel B. Svenssonin, joka oli Tukholman Betlehem-kirkon saarnaaja, johdolla erkaantuen Evankelisesta isänmaansäätiöstä. Yhtenä syynä pidettiin Svenssonin ja hänen tukijoidensa huolta Raamattu-kriittisten ajatusten leviämisestä Evankelisessa isänmaansäätiössä. Järjestön kannatus on voimakkainta Etelä-Ruotsissa, erityisesti Skånessa, mutta myös Ruotsin keski- ja pohjoisosissa on jonkin verran kannatusta. == Lähetystyö == Järjestö tekee lähetystyötä Eritreassa, Etiopiassa, Keniassa ja Perussa. == Lähteet == == Aiheesta muualla == * Järjestön verkkosivut Luokka:Ruotsin kirkon herätysliikkeet Luokka:Lähetystyö Luokka:Ruotsalaiset evankelis-kristilliset järjestöt
Eino Laukkanen

Eino Olavi Laukkanen (28. maaliskuuta 1914 Sortavala – 5. tammikuuta 1982 Lahti) oli suomalainen kauppias, yrittäjä ja yritysjohtaja, joka sai kauppaneuvoksen arvonimen. Laukkasen vanhemmat olivat kirvesmies Juho Laukkanen ja Anna Maria Tikka ja puoliso vuodesta 1938 Ella Emilia Järvinen. Laukkanen kävi kansakoulun ja Sortavalan liikeapulaiskoulun ja suoritti radiomekaanikon tutkinnon. Hän oli Suomen Maanviljelyskauppa Oy:n, vuodesta 1937 Maanviljelyskauppa Oy, harjoittelija ja myyjä Sortavalassa 1928–1939, myyjä Joensuussa 1940–1942, Jyväskylän konttorin hoitaja 1942–1953 ja kaupallinen johtaja Helsingissä 1953–1959. Konetalo Eino Laukkanen Ky:n, vuodesta 1973 Konetalo Oy, perustajaosakas Laukkanen oli vuodesta 1959, toimitusjohtaja 1959–1973 ja johtokunnan päätoiminen puheenjohtaja vuodesta 1973. Laukkanen oli myös Rakkolan Kalan pääosakas. Hän oli Expert- kodinkoneliikeketjun perustajia ja hänellä oli useita radio- ja kodinkoneliikealan ja muita luottamustehtäviä. Sotilasarvoltaan Laukkanen oli reservin vääpeli (1944). Hän sai kauppaneuvoksen arvonimen 1977. Nuoruudessaan yleisurheilussa ja hiihdossa kilpaillut Laukkanen voitti 1970-luvulla Suomen mestaruuksia ikämiessarjojen trap- ja olympiatrap-ammunnassa. == Lähteet == Luokka:Suomalaiset kauppiaat Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset ampujat Luokka:Kauppaneuvokset Luokka:Vuonna 1914 syntyneet Luokka:Vuonna 1982 kuolleet
Veikko Niiranen

Veikko Aukusti Niiranen (19. helmikuuta 1925 Rantasalmi – 26. marraskuuta 2013) oli suomalainen yritysjohtaja, joka sai kauppaneuvoksen arvonimen. Niirasen vanhemmat olivat sorvari Aukusti Niiranen ja Olga Räisänen ja puoliso vuodesta 1951 Aira Esteri Aalto. Niiranen kävi Suomen Osuuskauppakoulun 1946–1947 ja suoritti useita kaupan alan ja liikkeenjohdon kursseja ja teki opintomatkoja eri maihin. Hän oli Rantasalmen Osuuskaupan harjoittelija, myyjä ja va. myymälänhoitaja 1940–1946, Lahden Seudun Kauppakunnan keskusvaraston hoitaja ja myymäläintarkastaja 1947–1954, Liikkalan Osuuskaupan liikkeenhoitaja 1954–1958, Kymenrannan Osuuskaupan toimitusjohtaja 1958–1959, Osuuskauppa Ympyrän toimitusjohtaja Haminassa 1960–1968 ja Kouvolan Ympäristön Osuusliikkeen, vuodesta 1969 Osuuskauppa Ympäristö, toimitusjohtaja Kouvolassa 1968–1983. Niirasella oli myös useita kaupan alan, liike-elämän ja muita luottamustehtäviä. Hän oli sotilasarvoltaan reservin kersantti (1975). Kauppaneuvoksen arvonimen Niiranen sai 1977. == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1925 syntyneet Luokka:Vuonna 2013 kuolleet
Tapani Kääpä

Tapani Kääpä (13. helmikuuta 1926 Terijoki – 8. kesäkuuta 2014 Lahti) oli suomalainen kauppias, yrittäjä ja yritysjohtaja, joka sai kauppaneuvoksen arvonimen. Kääpän vanhemmat olivat kauppias, maanviljelijä, ekonomi Erkki Kääpä ja Katariina Huumonen ja puoliso vuodesta 1948 Kirsti Kyllikki Löfgren. Kääpä tuli ylioppilaaksi Kannaksen yhteislyseosta Lahdessa 1945 ja kävi Suomen Liikemiesten Kauppaopistoa. Hän oli T:mi Erkki Kääpän ostotoiminnan, myymälöiden ja kauppapaikkasuunnittelun johtaja Lahdessa 1948–1959, T:mi Tapani Kääpän perustaja ja johtaja 1949–1959 ja elintarvikekauppias vuodesta 1951, Ky Kääpän osakas ja toimitusjohtaja 1959–1977 ja Kääpä Oy:n osakas vuodesta 1977. Hän oli myös T:mi Esko Kääpän ostotoiminnan, myymälöiden sekä kauppapaikkasuunnittelun johtaja 1954–1959. Kaupan alalla Kääpä oli edelläkävijä avatessaan Lahden ensimmäisen valintamyymälän 1960 ja koko maan ensimmäisen Citymarketin Lahdessa 1971. Kääpällä oli myös useita kaupan alan ja muita luottamustehtäviä. Sotilasarvoltaan Kääpä oli reservin ylikersantti. Hän sai kauppaneuvoksen arvonimen 1977. == Lähteet == Luokka:Suomalaiset kauppiaat Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Vuonna 1926 syntyneet Luokka:Vuonna 2014 kuolleet
Michael Young

Michael Dunlop Young, Dartingtonin paroniDartingtonin paroni Young. The British Academy. (9. elokuuta 1915 – 14. tammikuuta 2002) oli brittiläinen sosiologi ja Labour-puolueen poliitikko. Tieteellisellä urallaan hän loi käsitteen meritokratia, jolla hän tarkoitti yhteiskuntaa, jossa tärkeisiin asemiin nousevat kyvykkäimmät ihmiset. ==Nuoruus== Young syntyi Manchesterissa australialaisen viulistin ja musiikkikriitikon sekä irlantilaisen taidemaalarin ja näyttelijän perheeseen. Hän asui Australian Melbournessa kahdeksanvuotiaaksi asti ja palasi Englantiin vanhempiensa eron jälkeen. Hän opiskeli useissa kouluissa, kuten Devonissa toimineessa kokeellisessa oppilaitoksessa. Myöhemmin Young tuki tätä koulua sen varapuheenjohtajana. Hän opiskeli taloustiedettä London School of Economicsissa ja sai asianajajan oikeudet vuonna 1939. ==Tieteellinen ja poliittinen ura== Young työskenteli Labour-puolueen palveluksessa vuodesta 1945. Vuonna 1952 hän aloitti tohtoriopinnot London School of Economicsissa. Tutkiessaan asunto- ja paikallispolitiikkaa Itä-Lontoossa hän ajautui arvostelemaan paikallisten työväenpuolueen poliitikkojen toimintaa. Tieteellisesti hän julkaisi Peter Willmotin kanssa tutkimuksen perheen ja sukulaisuuden merkityksestä Itä- Lontoossa. Vuonna 1957 Young auttoi kuluttajaliitto Consumers Associationin perustamisessa ja oli mukana kuluttajaliikkeeessä, avoimessa yliopistossa ja avoimessa taidekoulussa. Hän perusti Language Linen, puhelinkäännöspalvelun, joka on suunniteltu auttamaan ei-englanninkielisiä pääsemään julkisiin palveluihin. Hän rahoitti erilaisia ​​tutkimusprojekteja ja oli mukana perustamassa sosiaalisen yritystoiminnan liikettä vuonna 1997. The School for Social Entrepreneurs. Web Archive 2006. Näitä hankkeita on sittemmin nimitetty sosiaalisiksi innovaatioiksi. Young loi käsitteen meritokratia vuonna 1958. Hänen kuvailemassaan meritokraattisessa yhteiskunnassa eivät vastuullisiin tehtäviin nouse varakkaimmat tai yläluokkaiset ihmiset, vaan terävimmät ja tunnollisimmat. Kunkin yksilön meriitit olivat Youngin mukaan hänen älykkyysosamääränsä ja näkemänsä vaivan summa, M = Ä + V. Toisaalta Young liitti termiin sarkasmia ja negatiivisia konnotaatioita eikä hyväksynyt termin käyttöä ihanneyhteiskunnan kuvaamisessa. Down with meritocracy. Michael Young, The Guardian 29.6.2001. Vuonna 1978 Young sai Dartingtonin paronin arvon. ==Kirjallisuus== * Young, Michael, Meritokratian nousu 1870-2033 : Tutkielma koulutuksesta ja tasa-arvosta. Weilin + Göösin kirjasto 7. Helsinki 1967 (alkuteos The Rise of the Meritocracy). ==Lähteet== Luokka:Vuonna 1915 syntyneet Luokka:Vuonna 2002 kuolleet Luokka:Brittiläiset sosiologit Luokka:Brittiläiset poliitikot
John William Mackay

John William Mackay (28. marraskuuta 1831 Dublin – 10. heinäkuuta 1902 Lontoo) oli irlantilaissyntyinen yhdysvaltalainen liikemies ja lahjoittaja. Nevadan hopeakaivoksilla vaurastunut, "hopeakuninkaaksi" kutsuttu Mackay oli 1800-luvun loppupuolella yksi maailman rikkaimpia miehiä. ==Elämä ja ura== Mackay muutti köyhien vanhempiensa kanssa Yhdysvaltoihin vuonna 1840. Hän työskenteli aluksi New Yorkin telakalla, ja oli sitten malminetsijänä Kaliforniassa ja työskenteli Sierran piirikunnan kultakaivoksilla Kalifornian kultaryntäyksen aikana. Mackay meni sitten Virginia Cityyn, Nevadaan kauppiaaksi ja kapakoitsijaksi, menetti kaiken Kaliforniassa ansaitsemansa ja harjoitti kaivostoimintaa Nevadassa. Vuonna 1873 hän löysi liikekumppaniensa kanssa rikkaan Bonanza-hopeasuonen syvältä Comstockin louhoksesta. Myöhemmin Mackay harjoitti Yhdysvaltain länsirannikon suurinta pankkitoimintaa Kaliforniassa ja Nevadassa lopulta huonolla menestyksellä ja perusti vuonna 1884 The Commercial Cable Companyn, joka laski kaksi transatlanttista kaapelia. Kaapeliyhtiön yhteyteen hän perusti Postal Telegraph Company -yhtiön, ja päihitti Jay Gouldin monopoliaseman Yhdysvaltain lennätinliiketoiminnassa. Mackay muutti 1880-luvun loppupuolella Eurooppaan ja kuoli Lontoossa vuonna 1902. Mackay lahjoitti avokätisesti erityisesti roomalaiskatolisen kirkon hyväntekeväisyyteen ja perusti lahjoituksillaan Virginia Cityssä sijainneen roomalaiskatolisen orpokodin. Vuonna 1908 hänen leskensä ja poikansa lahjoittivat Nevadan yliopistolle varoja hänen nimeään kantavan kaivoskoulun perustamiseen. ===Viitteet=== ==Aiheesta muualla== Luokka:yhdysvaltalaiset liikemiehet Luokka:Vuonna 1831 syntyneet Luokka:Vuonna 1902 kuolleet
Sahakatu 6

Sahakatu 6 oli Lohjan Hiidensalmessa sijainnut asuinkerrostalo, joka valmistui vuonna 1937. Se tuhoutui tulipalossa keväällä 2011. == Historia ja arkkitehtuuri == Rakennus rakennettiin vuosina 1936–1937, ja sen suunnitteli arkkitehti Onni Ermala. Se edusti funktionalismia, ja oli tyylillään varsin ainutlaatuinen lähialueella. Talon julkisivu koostui punaisista laudoista. Sen rakennutti Lohjanvesistön Metsä Oy vieressä sijainneen Hiidensalmen sahan työläisten asunnoiksi. Talossa oli kaksi rappua, joissa molemmissa oli kuusi asuntoa. Näistä asunnoista kahdeksan oli suurempia ja neljä pienempää, joissa kaikissa oli puulämmitys. WC-tilat sijaitsivat rakennuksen pihalla erillisessä rakennuksessa. 1960-luvulla kerrostalon kellariin rakennettiin uudet vesivessat. Samalla vanha huussirakennus purettiin uuden asuintalon tieltä. Sahan lopetettua vuonna 1967 asuinrakennus myytiin Lohjan kaupungille vuokra- asunnoiksi. Se peruskorjattiin vuonna 1997, jolloin siihen lisättiin sähkölämmitys ja talon alakertaan lisättiin pesutilat. Vuonna 2009 talon länsipuolelle valmistui uusi Karstuntien linjaus, jonka seurauksena talolle rakennettiin uusi ajoreitti. Kerrostalo paloi korjauskelvottomaksi 6. toukokuuta 2011. Syttymissyyksi ei arveltu rikosta. Palossa loukkaantui yksi ihminen. == Lähteet == Luokka:Lohjan rakennukset ja rakennelmat Luokka:Suomen asuinrakennukset Luokka:Suomen entiset rakennukset ja rakennelmat
Slotsholmen

Slotsholmen () on saari Indre Byn alueella Kööpenhaminan sydämessä. Linnasaari on Kööpenhaminan vanhinta osaa. Sen nimi tulee saarella sijainneista useista linnoista ja palatseista. Se on ollut Tanskan hallituskeskus keskiajalta lähtien, ja nimeä Slotsholmen käytetään usein metonyyminä Tanskan hallituksesta. Sen pinta-ala on 21 hehtaaria ja kahdeksan siltaa yhdistää sen Sjellannin puolelle, sekä yksi silta Christianshavnin puolelle. Vuonna 2022 Slotsholmenin asukasmäärä oli vain 16 henkeä. Saaren huomattavin rakennus on Christiansborgin linna, jossa sijaitsevat Tanskan parlamentti ja korkein oikeus, pääministerin toimisto, sekä erilaisia kuningashuoneen tiloja. Slotsholmenissa on myös useita ministeriöitä, Tanskan valtionarkiston Rigsarkivet, Tanskan kuninkaallinen kirjasto, sekä useita museoita kuten Thorvaldsenin museo, Tanskan sotamuseo Tøjhusetissa, Tanskan juutalaismuseo ja Kööpenhaminan teatterimuseo. Muita nähtävyyksiä ovat mm. Kristian IV:n panimo, historiallinen pörssitalo Børsen ja Christiansborgin linnankirkko. ==Kuvia== File:W bryghus.jpg|Kristian IV:n panimo File:Toejhusmuseet Istedloeven Copenhagen.jpg|Tanskan sotamuseon rakennus, Kristian IV:n arsenaali File:Børsen vest 2009.jpg|Børsenin pääsisäänkäynti File:Børsen København.jpg|Kristian IV:n rakennuttama pörssitalo Børsen File:W undervisningsministeriet.jpg|Opetusministeriön rakennus File:Det Kongelige Bibliotek.jpg|Kuninkaallisen kirjaston vanha rakennus kirjaston puistosta nähtynä File:Kbh IMG 6504.JPG|Christiansborgin linna File:Thoraldsens Museum.jpg|Thorvaldsenin museo File:Finansministeriet.jpg|Kanslerinviraston rakennus, jossa toimii Tanskan valtiovarainministeriö File:Den Sorte Diamant 2.jpg|Den Sorte Diamant, kuninkaallisen kirjaston laajennusosa File:Christiansborg Slotskirke Copenhagen.jpg|Christiansborgin linnankirkko ==Lähteet== Luokka:Kööpenhaminan kaupunginosat Luokka:Tanskan saaret
Metallisydän (Jarkko Aholan albumi)

Metallisydän on Jarkko Aholan lokakuussa 2019 julkaisema sooloalbumi. Albumi sisältää erigenreisiä covereita suomeksi ja englanniksi. Esimerkiksi albumin nimikkokappale Metallisydän on Aholan entisen yhtyeen, Teräsbetonin kappale. == Kappaleet == ==Kokoonpano== * Jarkko Ahola - laulu * Mikko Kosonen - kitara * Janne Huttunen - urut * Lauri Porra - basso * Mikko Kaakkuriniemi - rummut * Bratislavan sinfoniaorkesteri - orkesteriosuudet \+ * Kaisaniemen ala-asteen lapsikuoro - kuoro kappaleessa Lilja, ruusu, kirsikkapuu ==Lähteet== Luokka:Vuoden 2019 albumit Luokka:Jarkko Aholan albumit Luokka:Cover-albumit
Anastasija Radzinskaja

Anastasija Radzijnskaja (; s. 27. tammikuuta 2014) on amerikanvenäläinen tubettaja, joka tunnetaan nimellä Like Nastya. Hänen on arveltu tienaavan videoillaan 18 miljoonaa euroa vuodessa. Hänen kanavallaan on 122 miljoonaa tilaajaa marraskuussa 2024. Hän esiintyy videoilla yleensä isänsä kanssa. == Lähteet == ==Aiheesta muualla== *Like Nastya official -kanava YouTubessa Luokka:Elävät henkilöt Luokka:Vuonna 2014 syntyneet Luokka:Yhdysvaltalaiset tubettajat Luokka:Venäläiset henkilöt
Riia Pallari

Riia Pallari (s. 17. lokakuuta 2003) on suomalainen alppihiihtäjä. Hän edustaa Santa Claus Ski Teamia. Hän teki maailmancup-debyyttinsä Levillä vuonna 2021 ja on laskenut pääasiassa FIS-kisoja. Parhaan sijoituksensa maailmancupissa Pallari on tehnyt Levillä 2022, jossa hän laski sijalle 37. == Lähteet == Luokka:Suomalaiset alppihiihtäjät Luokka:Vuonna 2003 syntyneet Luokka:Elävät henkilöt
Atte Koskinen

Atte Koskinen (s. 1997) on suomalainen runoilija ja toimittaja. Koskisen esikoisrunoteos Silmittömyys ilmestyi vuonna 2022 ja oli yksi Helsingin Sanomien kirjallisuuspalkintoehdokkaista. Koskisen tyyliä on luonnehdittu aforistiseksi ja fragmentaristiseksi. Koskinen työskentelee vuoden 2023 alusta alkaen Tuli & Savu -lehden päätoimittajana. Koskinen opiskelee filosofiaa Helsingin yliopistossa. == Teokset == * Aamuun nousevat. Esterin Kirja, 2020. ISBN 9789526884349. * == Lähteet == Luokka:Suomalaiset runoilijat Luokka:Suomalaiset päätoimittajat Luokka:Vuonna 1997 syntyneet Luokka:Elävät henkilöt
Elli Avram

Elisabet Avramidou Granlund (s. 29. heinäkuuta 1990 Tukholma, Ruotsi), taiteilijanimeltään Elli Avram tai Elli AvrRam, on ruotsalais-kreikkalainen näyttelijä, joka työskentelee pääasiassa intialaisissa elokuvissa. == Perhe == Avramin isä Jannis Avramidis on kreikkalainen muusikko ja äiti Maria Granlund on ruotsalainen näyttelijä, joka on näytellyt muun muassa Ingmar Bergmanin elokuvassa Fanny ja Alexander. Hänellä on yksi veli. == Filmografia == Vuosi Elokuva Rooli Kieli Muuta 2008 Förbjuden Frukt Selen Ruotsi 2013 Mickey Virus Kamayani George Hindi 2015 Kis Kisko Pyaar Karoon Deepika 2017 Naam Shabana Sona Poster Boys Erikoisesiintyminen laulussa ”Kudiyan Shehar Diyan” 2018 Baazaar Erikoisesiintyminen laulussa ”Billionaire” 2019 Fraud Saiyaan Chandani Erikoisesiintyminen laulussa ”Chamma Chamma” Jabariya Jodi Zilla 2020 Malang Jesse 2021 Koi Jaane Na Erikoisesiintyminen laulussa ”Har Funn Maula” 2022 Naane Varuvean Madhuri Tamili Goodbye Daisy Bhalla Hindi 2023 Ganapath == Lähteet == == Aiheesta muualla == * Luokka:Ruotsalaiset näyttelijät Luokka:Vuonna 1990 syntyneet Luokka:Elävät henkilöt
Lerppuhuulihautoja

Lerppuhuulihautoja (Gnathochromis permaxillaris) on kirjoahventen (Cichlidae) heimoon kuuluva kalalaji. Sitä pidetään akvaariokalana. == Koko ja ulkonäkö == Lerppuhuulihautoja voi kasvaa enintään 15 senttimetrin mittaiseksi. Lajilla on huomattavan pitkä kuono ja suussaan kartiomaisia hampaita. Koiras ja naaras ovat samannäköisiä. == Levinneisyys ja elinympäristö == Lerppuhuulihautojaa tavataan kotoperäisenä Tanganjikajärvessä. Se käyttää ravinnokseen eläinplanktonia eikä muodosta parvia. Laji on suuhautoja, ja sekä naaras että koiras osallistuvat haudontaan. Kansainvälinen luonnonsuojeluliitto IUCN luokittelee lerppuhuulihautojan elinvoimaiseksi lajiksi. == Lähteet == Luokka:Kirjoahvenet Luokka:Akvaariokalat
Duvetiini

Duvetiini () on oikealta puolelta nukkaiseksi tehty toimikas- tai pomsisidoksinen kangaslaji, joka on valmistettu puuvillasta, villasta tai silkistä. Tätä yksiväristä, pinnaltaan samettia muistuttavaa kangasta valmistettiin alkuaan villasta. Duvetiinia käytettiin esimerkiksi naisten ja lasten takkeihin, leninkeihin ja hattuihin. 1960-luvulla myös velvetiiniä kutsuttiin duvetiiniksi. == Lähteet == Luokka:Kangaslajit
Velvetiini

Velvetiini eli velvetoni () on puuvillakangaslaji, jonka kudenukka on lyhyttä, mutta tiheään kudottua. Kankaan kude muodostaa melko pitkiä juoksuja, jotka on nukattu ja leikattu lyhyeksi. Tällaista puuvillasamettia on käytetty ulkoiluvaatteisiin. ==Lähteet== Luokka:Kangaslajit
Hanna Dóra Sturludóttir

Hanna Dóra Sturludóttir (s. 30. toukokuuta 1968Hanna Dóra Sturludóttir MusicBrainz) on islantilainen mezzosopraano, joka on esiintynyt kansainvälisesti sekä ooppera- että konserttilaulajana.Hanna Dóra Sturludóttir Listaháskóli Íslands Hanna Dóra opiskeli Reykjavíkin laulun akatemiassa ja Universität der Künste Berlinissä, jossa hänen opettajiaan olivat muiden muassa Dietrich Fischer-Dieskau ja Aribert Reimann. Ollessaan kiinnitettynä Landestheater Neustrelitziin Hanna Dóra tulkitsi muiden muassa Marien (Wozzeck), Cio-Cio Sanin (Madama Butterfly) ja kreivittären (Figaron häät) roolit. Hän teki myös vierailevia esiintymisiä Komische Oper Berlinissä ja eri puolilla Saksaa. Islannin oopperassa Hanna Dóra on tulkinnut muun muassa Carmenin ja Ariadne auf Naxoksen nimiroolit sekä Miss Jesselin (Ruuvikierre), Donna Elviran (Don Giovanni) ja prinsessa Ebolin (Don Carlo) roolit. Esiintymisestään Ebolin roolissa Hanna Dóra sai vuonna 2014 "vuoden klassisen laulajan" Islannin musiikkipalkinnon.Hanna Dóra Sturludóttir Óperudagar 2022 Konserttilaulajana hän on esittänyt muun muassa yksinlauluja ja oratoriota. Hän on myös aina painottanut ohjelmistossaan oman aikansa musiikin asemaa. Hanna Dóran islantilaiseen ohjelmistoon on kuulunut muun muassa Þórunn Gréta Sigurðardóttirin ooppera KOK, josta hän sai vuonna 2021 Islannin Gríman- teatteripalkintoehdokkuuden. Hän on esiintynyt myös Islannin oopperassa Daníel Bjarnasonin teoksessa Brothers. Hanna Dóra on opettanut ja johtanut Islannin taideyliopiston laulun laitoksella. Lisäksi hän on tehnyt opetustyötä Sigurður Demetzin laulukoulussa. == Lähteet == Luokka:Islantilaiset oopperalaulajat Luokka:Mezzosopraanot Luokka:Vuonna 1968 syntyneet Luokka:Elävät henkilöt
Hédi Fried

Hédi Fried (synt. Szmuk; 15. kesäkuuta 1924 Sighetu Marmației, Romania – 20. marraskuuta 2022) oli romanialaissyntyinen ruotsalainen psykologi ja kirjailija sekä holokaustista selviytyjä. ==Elämä== Hédi Fried syntyi juutalaiseen perheeseen Romanian Sighetu Marmațieissä vuonna 1924. Toisen maailmansodan aikana Natsi-Saksa miehitti alueen ja Fried joutui Auschwitzin keskitysleirille 1944. Hänen vanhempansa tapettiin heti, Hédi ja hänen pikkusiskonsa Livia joutuivat pakkotyöhön. Heidät siirrettiin myöhemmin Bergen-Belseniin, ja liittoutuneiden vapautettua keskitysleirit heidät tuotiin Ruotsiin. Ruotsissa Fried kouluttautui psykologiksi ja kirjoitti useita kirjoja, muun muassa omaelämäkerran. Hän myös kiersi luennoimassa holokaustista ja rasismista. Fried kuoli 98-vuotiaana marraskuussa 2022. ==Teokset== * 1992 – Skärvor av ett liv. Vägen till och från Auschwitz. Natur & Kultur, ISBN 91-27-02963-8 * 1995 – Livet tillbaka. Natur & Kultur, ISBN 91-27-05353-9 * 2002 – Ett tredje liv: från jordbävning i själen till meningsfull tillvaro. Natur & Kultur, ISBN 91-27-09280-1 * 2003 – Livets pendel. Fragment, erfarenheter, insikter. Natur & Kultur, ISBN 91-27-09398-0 * 2017 – Frågor jag fått om Förintelsen. Natur & Kultur, ISBN 978-91-27-15085-0 (suom. Kysymyksiä joita minulle on esitetty keskitysleiristä. Nemo 2018, ISBN 978-951-1-31967-2) * 2019 – Historien om Bodri. Natur & Kultur, ISBN 978-91-27-16125-2 ==Lähteet== ==Aiheesta muualla== Luokka:Holokaustista selviytyneet Luokka:Ruotsalaiset psykologit Luokka:Ruotsalaiset kirjailijat Luokka:Romanialaiset henkilöt Luokka:Vuonna 1924 syntyneet Luokka:Vuonna 2022 kuolleet
Sandie Jones

Margaret ”Sandie” Jones (9. marraskuuta 1951 – 19. syyskuuta 2019) oli irlantilainen laulaja. Jones aloitti levytyksensä vuonna 1969. Jones valittiin julkisessa karsinnassa edustamaan Irlantia Eurovision laulukilpailuun 1972 kappaleella "Ceol an Ghrá". Kansainvälisessä Eurovision laulukilpailussa Jones sijoittui 15:nneksi 18 kilpailijan joukosta. Jones esiintyi monien irlantilaisten showbandien, ml. Dixies, the Royal Earls, ja the Sandie Jones Band, laulajana. Jones muutti 1980-luvulla Yhdysvaltoihin, jossa kuoli 68-vuotiaana. ==Diskografia== ===Albumit=== *The Good Old Days (1976) *Sandie Jones (1978) https://www.discogs.com/artist/1478065-Sandie-Jones ===Singlet=== :Sijoitus Irlannin singlelistalla *Royal Earls -yhtyeessä **Reflections of You (1969) **Keep In Touch / Voice In The Crowd (1970) **I Don't Want To Play House (1971) *Dixies-yhtyeessä **Ceol An Ghra / Cry Cry Again (1972) #1 **What Do I Do / It Was Only A Heart (1972) #1 **Looking For Love (Sandie Jones) / Sandie (1972) **The Happiest Girl / I Don't Want To Play House (1972) *Boyfriends-yhtyeessä **End of the World / It's A Crying Shame (1973) **Bim Ban Boom / Single Girl (1974) *Sandie Jones Band -yhtyeessä **Boogie Woogie Dancing Shoes / Instrumental (1979) #15 **Shoes On Boots Off / Instrumental (1979) #17 *Sandie and the Jones Gang -yhtyeessä **I Don't Want To Marry Superman / Take The Money and Run (1981) https://www.irish- showbands.com/Bands/sandiejones.htm ==Lähteet== * ===Viitteet=== Luokka:Irlantilaiset laulajat Luokka:Irlannin euroviisuedustajat Luokka:Vuoden 1972 euroviisuedustajat Luokka:Vuonna 1951 syntyneet Luokka:Vuonna 2019 kuolleet
Hannah Holgersson

Hannah Holgersson (s. 1976 Höör) on ruotsalainen sopraanoHannah Holgersson ArtistInfo, joka on tulkinnut oopperaa, kamarimusiikkia, kirkkomusiikkia, musikaalia ja aikansa uusia teoksia. Hänen ohjelmistonsa on ulottunut barokkimusiikista hänen oman aikansa uuteen avantgardistiseen tuotantoon.Hannah Hannah Holgersson Holgersson opiskeli Tukholman kuninkaallisessa musiikkikorkeakoulussa ja sai diplomit esittävän laulutaiteen ja pedagogiikan aloilla. Hän valmistui toukokuussa 2004 opiskeltuaan pääasiallisena professorinaan Christina Öqvist-Matton. Holgersson teki oopperadebyyttinsä vuonna 2003 tulkitsemalla Zerlinan roolin Wolfgang Amadeus Mozartin teoksessa Don Giovanni. Hän on esiintynyt solistina muiden muassa Kroumata-lyömäsoitinyhtyeenHannah Holgersson Svenska konsertbyrån, Tukholman kuninkaallisen filharmonisen orkesterin, Ruotsin kuninkaallisen oopperan orkesterin, Maria Lindalin Rebaroque-kokoonpanon, Drottningholms Barockensemblen ja Eric Ericsonin kamarikuoron kanssa. Hän on laulanut sellaisten kapellimestarien kuin Esa-Pekka Salosen, Alan Gilbertin, Sakari Oramon, Lawrence Renesin, John Adamsin ja Tan Dunin johdolla. Holgersson on tehnyt säännöllisiä esiintymisiä radiossa ja televisiossa. Hän on osallistunut lukuisten levytysten tekemiseen. Yhdysvalloissa Holgersson teki ensimmäisen esiintymisensä vuonna 2009, jolloin hän esitti sopraano-osan György Ligetin Requiemissa Michael Tilson Thomasin johtaman San Franciscon sinfoniaorkesterin kanssa. Hänen kanssaan läheistä yhteistyötä ovat tehneet säveltäjät Ingvar Lidholm, Steve Dobrogosz, Kjell Perder, Anders Hillborg, Jacob Mühlrad, Benjamin Staern ja Steve Reich. == Lähteet == Luokka:Ruotsalaiset oopperalaulajat Luokka:Sopraanot Luokka:Vuonna 1976 syntyneet Luokka:Elävät henkilöt
Jättiläiskotilot

Jättiläiskotilot (Tonnidae) on kotiloihin kuuluva nilviäisheimo. Heimon lajeja tavataan merivesistä. == Taksonomia ja anatomia == Jättiläiskotilot jaetaan 3 sukuun ja lajeja on noin 20. Heimon lajit ovat suuria tai keskikokoisia kotiloita. Kuori on muodoltaan pyöreähkö ja pullean kierteinen. Sen reuna on leveä. Kuoressa ei ole sulkulevyä. Jättiläiskotiloiden jalka on kookas, leveä ja litteä. Jättiläiskotilot kykenevät työntämään kuonoaan eteenpäin ja pidentämään sitä. ==Levinneisyys ja elintavat== Jättilliskotiloita tavataan maailmanlaajuisesti lämpimistä ja lauhkeanlämpimistä meristä. Ne elävät hiekkapohjaisissa usein meriheinää kasvavissa vesissä. Heimon lajeja tavataan niin matalissa vesissä kuin syvissä vesissäkin, aina 1 800 metrin syvyyteen. Jättiläiskotilot Lvat yöaktiivisia ja kaivautuvat päivisin pohjaan. Lajien ravintoa ovat erityisesti merimakkarat, mutta ne syövät myös äyriäisiä ja kaloja. == Lähteet == Luokka:Kotilot
Norjalainen viittomakieli

Norjalainen viittomakieli (, ) on Norjassa pääsääntöisesti kuurojen yhteisössä käytössä oleva viittomakieli. Kieli on erittäin läheistä sukua tanskalaiselle ja madagaskarilaiselle viittomakielille. Norjassa on arviolta 5000 täysin kuuroa henkilöä, mutta päivittäisiä norjalaisen viittomakielen käyttäjiä on 16 000 – 20 000. Vuonna 2021 Norjan hallitus tunnusti kielen maan kansalliseksi viittomakieleksi. Uusi kielilaki takaa sille saman valtion tarjoaman turvan kuin norjan kielellekin. == Lähteet == Luokka:Viittomakielet Luokka:Norjan kielet
The Menu

The Menu on vuonna 2022 ensi-iltansa saanut yhdysvaltalainen mustan komedian sävyttämä jännityselokuva, jonka on ohjannut Mark Mylod, käsikirjoittaneet Seth Reiss ja Will Tracy sekä tuottaneet Adam McKay, Betsy Koch ja Will Ferrell. Elokuvan pääosia esittävät muun muassa Ralph Fiennes, Anya Taylor- Joy, Nicholas Hoult, Hong Chau, Janet McTeer, Reed Birney, Judith Light ja John Leguizamo. Elokuvan keskiössä on nuoripari, joka matkaa saarelle syödäkseen idyllisessä Hawthorne-ravintolassa, jonka keittiömestari on valmistanut asiakkailleen ylenpalttisen, shokeeraavia yllätyksiä sisältävän menun. The Menu sai maailmanensi-iltansa Toronton elokuvajuhlilla 10. syyskuuta 2022. Suomen-ensi-iltansa se sai 18. marraskuuta 2022. Elokuva sai positiivisen vastaanoton: sitä kiitettiin erityisesti käsikirjoituksesta, ohjauksesta, lavastuksesta sekä roolisuorituksista. Fiennes ja Taylor-Joy molemmat ovat elokuvasta ehdolla Golden Globe -palkintoihin vuoden 2023 gaalassa. == Näyttelijät == == Lähteet == == Aiheesta muualla == * Virallinen sivusto * Luokka:Vuoden 2022 yhdysvaltalaiset elokuvat Luokka:Yhdysvaltalaiset jännityselokuvat Luokka:Yhdysvaltalaiset kauhukomediat Luokka:Yhdysvaltalaiset mustan komedian elokuvat
Anders Bond

Anders (Persson) Bond (22. syyskuuta 1888 Leksand – 19. syyskuuta 1980 Hedemora) oli ruotsalainen säveltäjä ja kirkkomuusikko. Hänen teostensa joukossa on urkusävellyksiä, lauluja ja kuoroteoksia, jotka ovat enimmäkseen hengellisiin yhteyksiin tarkoitettuja.Anders Bond Swedish Musical Heritage Wessmans Musikförlag on kustantanut Bondin musiikkia.Via Dolorosa Wessmans Musikförlag == Lähteet == Luokka:Ruotsalaiset säveltäjät Luokka:Ruotsalaiset urkurit Luokka:Vuonna 1888 syntyneet Luokka:Vuonna 1980 kuolleet
Jaime Morey

Jaime García Morey (16. kesäkuuta 1942 Alicante – 7. heinäkuuta 2015) oli espanjalainen laulaja. Morey aloitti ammattilaisen uransa Pasapoga- musiikkihallissa Madridissa, jossa hän coveroi Charles Aznavourin hittejä. Säveltäjä Manuel Alejandro löysi tuota kautta Moreyn. Morey sijoittui toiseksi Benidormin laulukilpailussa vuonna 1964 kappaleella "El barco, el mar y el viento" ja voitti kilpailun yleisöpalkinnon vuonna 1967 kappaleella "Por las mañanitas". Morey pyrki kolmesti edustamaan Espanjaa Eurovision laulukilpailuun. Vuonna 1965 Morey sijoittui Espanjan karsinnassa kymmenenneksi kappaleella "La bailaora". Vuonna 1971 Morey sijoittui Espanjan artistikarsinnassa toiseksi. Morey edusti Espanjaa Eurovision laulukilpailussa 1972 kappaleella "Amanece" ja sijoittui kymmenenneksi 18 kilpailijan joukosta. Morey esitti konservatiivipuolue Alianza Popularin kampanjalaulun Espanjan parlamenttivaaleissa 1977. Tuon jälkeen Morey muutti Meksikoon, jossa jatkoi uraansa, mutta muutti myöhemmin takaisin Espanjaan. Morey vetäytyi julkisuudesta vuonna 1987, mutta esiintyi kuitenkin vuonna 2001 Espanjan euroviisukarsinnan vierailevana tähtenä. ==Diskografia== ===Albumit=== *¡Sueltame... Guapa! (1968) *Jaime Morey (1972) *Tu Amante Quiero Ser (1979) https://www.discogs.com/artist/1903982-Jaime-Morey ==Lähteet== * ===Viitteet=== Luokka:Espanjalaiset laulajat Luokka:Espanjan euroviisuedustajat Luokka:Vuoden 1972 euroviisuedustajat Luokka:Vuonna 1942 syntyneet Luokka:Vuonna 2015 kuolleet
Oligosakkaridit

Oligosakkaridit ovat hiilihydraatteja, joissa on kahdesta kymmeneen sokerimolekyyliä. Glykoproteiinissa olevat oligosakkaridit jakautuvat sidosten perusteella kahteen ryhmään. N-sidokselliset oligoskkaridit sitoutuvat asparagiinin aminoryhmään. O-sidokselliset oligosakkaridit sitoutuvat seriinin tai treoniinin hydroksyyli-ryhmään. Osa oligosakkaridista on kuitua, jota ihmisen elimistö ei pysty sulattamaan. Osa oligosakkarideista on prebioottisia siten, että ne edistävät paksusuolen bakteerien lisääntymistä. == Terveysvaikutukset == Oligosakkaridit poistavat suomalaisia leipomoita edustavan Leipätiedotus ry:n mukaan ummetusta sekä ehkäisevät allergioita ja joitain syöpiä. == Lähteet == Luokka:Polysakkaridit
Ida Ränzlöv

Ida Ränzlöv on ruotsalainen ooppera- ja konserttilaulaja, joka on äänialaltaan mezzosopraano.Ida Ränzlöv Groves Artists Ränzlöv syntyi Helsingborgissa; 26. syyskuuta 1991. Hän muutti seitsemän vuoden iässä perheineen Tukholmaan, jossa sai kosketuksen klassiseen musiikkiin Adolf Fredrikin musiikkikoulussa. Ränzlöv eteni Tukholman musiikkilukioon, josta haki Lilla Akademienin valmentavaan koulutukseen ja pääsi sitten kahdeksi vuodeksi Vadstenan laulu- ja pianoakatemian oppiin.”Stöttande lärare och en fantastisk atmosfär.” Folkuniversitetet Vuonna 2016 Ränzlöv valmistui erinomaisin arvosanoin Malmön musiikkiakatemiasta kandidaatin arvolla esittävässä taiteessa.Ida Ränzlöv Independent Opera Hänen opettajinaan laulussa olivat Malmön musiikkiakatemiassa Britta Johansson ja Conny Antonov. Vuonna 2016 Ränzlöv liittyi Royal College of Musicin kansainväliseen oopperakouluun (RCMIOS), josta hän valmistui vuonna 2018 Independent Opera Voice Awardin saajana. Sittemmin hän täydensi opintojaan Dinah Harrisin johdolla. Ränzlöv teki oopperadebyyttinsä vuonna 2016 Rosinan roolissa Gioacchino Rossinin oopperassa Sevillan parturi Smålandsoperanin kanssa. Glyndebournen oopperafestivaalilla hän debytoi vuonna 2018 Kate Pinkertonin roolissa Giacomo Puccinin oopperassa Madama Butterfly. Vuonna 2019 hän teki ensimmäisen esiintymisensä Tanskan kuninkaallisessa teatterissa tulkitsemalla Mercédèksen roolin Georges Bizet'n oopperassa Carmen.Ida Ränzlöv Staatsoper Stuttgart Ränzlöv on esiintynyt myös muun muassa London Handel Festivalilla. Ränzlöv on saanut useita stipendejä ja tunnustuksia; hän esimerkiksi voitti Lies Askonas -kilpailun vuonna 2017. Kaudella 2019/2020 hän siirtyi Staatsoper Stuttgartin esiintyjistön vakituiseksi jäseneksi. Ränzlöv on tulkinnut rooleja muiden muassa Georg Friedrich Händelin, Henry Purcellin, Wolfgang Amadeus Mozartin, Richard Straussin, Jacques Offenbachin, Charles Gounod'n, Pietro Mascagnin, Richard Wagnerin, Engelbert Humperdinckin, Johann Strauss II:n, Leoš Janáčekin, Giuseppe Verdin, Giacomo Puccinin ja John Adamsin teoksissa. Ränzlöv on esiintynyt säännöllisesti myös oratorioissa ja pitänyt resitaaleja. Hänen konserttiohjelmistoonsa ovat kuuluneet muiden muassa Händelin Messias- oratorio, Johann Sebastian Bachin Matteus-passio ja Gösta Nystroemin Sånger vid havet. == Lähteet == Luokka:Ruotsalaiset oopperalaulajat Luokka:Mezzosopraanot Luokka:Syntymävuosi puuttuu Luokka:Elävät henkilöt
Rantakantti

Rantakantti on Lohjalla, Karnaistenkadun ja Lohjanjärven välissä sijaitseva asuinalue. Sitä on rakennettu 1910-luvulta lähtien pääosin entiselle vesijättömaalle ja maatilojen rantaniityille. Alueella sijaitsee pääasiassa pientaloja. Sen keskellä kulkee Aurlahdenkatu, jonka kautta kulkee myös kevyelle liikentelle tehty koivukuja. Rantakantin parhaiten säilynyt katukokonaisuus on Vellamonkatu, joka on sen viimeisiä ajallisesti kattavia pientalokatuja. Asuinalueen länsipuolella sijaitsee Aurlahden uimaranta ja urheilukenttäalue. Myös Lohjan keskustan palvelut ovat varsin lähellä. == Lähteet == Luokka:Lohja Luokka:Suomen asuinalueet
Alppihiihdon maailmanmestaruuskilpailut 2023

Alppihiihdon maailmanmestaruuskilpailut 2023 järjestettiin 6.–19. helmikuuta 2023 Ranskan Alpeilla Courchevelissä ja Méribelissä. == Ohjelma == Päivä Aika (UTC+1) Kilpailu 6\. helmikuuta 11.00 Naisten alppiyhdistetty – super-G 14.30 Naisten alppiyhdistetty – pujottelu 7\. helmikuuta 11.00 Miesten alppiyhdistetty – super-G 14.30 Miesten alppiyhdistetty – pujottelu 8\. helmikuuta 11.30 Naisten super-G 9\. helmikuuta 11.30 Miesten super-G 11\. helmikuuta 11.00 Naisten syöksylasku 12\. helmikuuta 11.00 Miesten syöksylasku 14\. helmikuuta 12.00 Joukkuekilpailu 14\. helmikuuta 17.00 Miesten ja naisten parisuurpujottelun karsinta 15\. helmikuuta 12.00 Miesten ja naisten parisuurpujottelu 16\. helmikuuta 10.00 Naisten suurpujottelu – 1. lasku 13.30 Naisten suurpujottelu – 2. lasku 17\. helmikuuta 10.00 Miesten suurpujottelu – 1. lasku 13.30 Miesten suurpujottelu – 2. lasku 18\. helmikuuta 10.00 Naisten pujottelu – 1. lasku 13.00 Naisten pujottelu – 2. lasku 19\. helmikuuta 10.00 Miesten pujottelu – 1. lasku 13.30 Miesten pujottelu – 2. lasku ==Mitalistit== === Miehet === Syöksylasku 1.47,05 1.47,53 1.47,94 Supersuurpujottelu 1.07,22 1.07,23 1.07,48 Suurpujottelu 2.34,08 2.34,40 2.34,48 Pujottelu 1.39,50 1.39,70 1.39,88 Alppiyhdistetty 1.53,31 1.53,41 1.53,75 Parisuurpujottelu === Naiset === Syöksylasku 1.28,03 1.28,07 1.28,15 Supersuurpujottelu 1.28,06 1.28,17 1.28,39 Suurpujottelu 2.07,13 2.07,25 2.07,35 Pujottelu 1.43,15 1.43,72 1.43,84 Alppiyhdistetty 1.57,47 1.59,09 1.59,73 Parisuurpujottelu === Joukkuekilpailu === Joukkuekilpailu Tommy Ford Katie Hensien Paula Moltzan Nina O’Brien River Radamus Luke Winters Timon Haugan Kristin Lysdahl Leif Kristian Nestvold-Haugen Alexander Steen Olsen Thea Louise Stjernesund Maria Therese Tviberg Valerie Grenier Erik Read Jeffrey Read Britt Richardson == Mitalitaulukko == Isäntämaa 1 3 3 1 7 2 2 3 4 9 3 2 1 1 4 4 2 2 0 4 5 2 0 2 3 6 1 0 1 2 6 1 0 1 2 8 0 3 4 7 9 0 1 0 1 Yhteensä Yhteensä 13 13 14 40 == Lähteet == 2023 Luokka:Vuoden 2023 alppihiihto Luokka:Ranskan alppihiihto Luokka:Ranskan urheilutapahtumat Luokka:Courchevel Luokka:Les Allues
Ivo Nilsson

Ivo Nilsson (s. 1966) on ruotsalainen säveltäjä ja pasunisti.Biography Ivo Nilsson Nilsson opiskeli Tukholman kuninkaallisessa musiikkikorkeakoulussa ja Pariisin IRCAM:ssa. Vuonna 1989 hän teki debyyttinsä solistina Ruotsin radion sinfoniaorkesterin kanssa.Ivo Nilsson Mirabil Eco Samana vuonna hän debytoi säveltäjänä kun hänen säveltämänsä okteton esitti Ensemble L'Itinéraire Radio Francella. Sittemmin Nilssonin musiikkia ovat esittäneet lukuisat kokoonpanot, kuten Ensemble recherche, Ensemble Reconsil ja Kammarensemblen. Hänen sävellyksiään on esitetty muun muassa Venetsian biennaalissa, George Enescu -festivaalilla, Gaudeamus Muziekweekilla (Amsterdam), Viitasaaren Musiikin aika -tapahtumassa, Varsovan syksyssä ja ISCM World Music Daysissa. Nilssonin teosten esityksiä ovat välittäneet monien maiden radioyhtiöt, kuten BBC, RAI ja Yle. Hänen teoksiaan ovat levytettyinä julkaisseet Phono Suecia, SFZ Records ja muut levy-yhtiöt. Nilsson toimi Stockholm New Music Festivalin taiteellisena johtajana vuosina 2003 ja 2005. Vuonna 2007 hän sai Ruotsin säveltäjäliiton (Föreningen svenska tonsättare) tulkitsijapalkinnon, ja vuonna 2017 hänet valittiin Ruotsin kuninkaallisen musiikkiakatemian jäseneksi. == Lähteet == Luokka:Ruotsalaiset säveltäjät Luokka:Ruotsalaiset pasunistit Luokka:Vuonna 1966 syntyneet Luokka:Elävät henkilöt
Wenla Reimaluoto

Wenla Reimaluoto (s. 1995) on suomalainen näyttelijä. Hän asuu Helsingissä. Reimaluoto on näytellyt sekä teatterissa että televisiossa. Reimaluoto on valmistunut teatteritieteen maisteriksi Teatterikorkeakoulusta 2021. Hänet kiinnitettiin keväällä 2023 Kansallisteatterin näyttelijöiden ensembleen. Hän oli ehdolla 25-vuotiaana Vuoden Teatterinäyttelijä -palkinnon saajaksi roolityöstään Lauri Maijalan näytelmässä Punaorvot. Kesällä 2022 Reimaluoto voitti monologillaan Päivä elämässä Vuoden nuoren lausujan tittelin Veikko Sinisalo -kilpailussa Kajaanin Runoviikolla. Vuonna 2022 hänellä on päärooli Helsingin kaupunginteatterissa pyörivässä Minä valitsin sinut -näytelmässä, jonka on ohjannut Milja Sarkola. Kaupunginteatterin pienellä näyttämöllä esitettävä näytelmä on naisparin rakkaustarina, jonka ohjaaja Milja Sarkola ja kirjailija Laura Lehtola ovat yhdessä sovittaneet Lehtolan vuonna 2020 julkaistun romaanin pohjalta. Tv-sarjassa Kalifornian Kommando Reimaluoto näyttelee sotilaspoliisi Minttua. Ivalo-sarjassa Reimaluodon roolihahmo Aava on puolestaan huippujudoka, joka valmistautuu ensimmäisiin olympialaisiinsa. Wenla Reimaluoto toimii valitsijana 45. Työväen Näyttämöpäiville, jotka järjestetään vuonna 2023. Näyttelijä Taisto Reimaluoto on Wenla Reimaluodon isä. == Teatterirooleja == * 2023 Selli, Teatteri Jurkka * 2022 Minä valitsin sinut, Helsingin kaupunginteatteri * 2021 Karpolla on asiaa, TeaK - Kotkan kaupunginteatteri * 2020 Punaorvot, Helsingin kaupunginteatteri * 2020 Sinä päivänä kun Luoja teki isän, Q-teatteri - TeaK * 2019 Muistelmia kuolleesta talosta, TeaK - Näty * 2018 Punainen viiva, TeaK * 2018 Shakespeare: Kuinka äkäpussi kesytetään, TeaK * 2017 KOVAA PASKAA, TeaK == Filmografia == Televisio Vuosi Televisiosarja Rooli 2021 Rosvopankki Kati Roine 2021 Musta valo / "A Good Family" Erika 2021 Aikuiset, 3. tuotantokausi Iisa (7. jakso) 2021 Ivalo, 2. tuotantokausi Aava Lahti 2020 Kalifornian kommando Minttu Koljonen 2020 Hotel Swan Emilia (jaksot 7 & 8) 2024 Hautalehto: Rakennus 31 Jannika Vainio == Lähteet == Luokka:Suomalaiset teatterinäyttelijät Luokka:Suomalaiset näyttelijät Luokka:Vuonna 1995 syntyneet Luokka:Elävät henkilöt